Klovainių II karjeras
55°56′20″ š. pl. 23°56′52″ r. ilg.﻿ / ﻿55.93889°š. pl. 23.94778°r. ilg.﻿ / 55.93889; 23.94778 Klovainių II karjeras – karjero tvenkinys Lietuvoje, Pakruojo rajone, Klovainių miestelio pietiniame pakraštyje. Sudarytas išeksploatavus dolomito išteklius ir prisipildžius vandens. Vandens perteklius nubėga į rytiniu pakraščiu tekantį Gapelio upelį (Ramytės intakas, Daugyvenės baseinas). Tvenkinio ilgis iš vakarų į rytus – 0,32 km, plotis – iki 0,23 km. Altitudė 59,5 m. Krantai neaukšti, apaugę medžiais ir krūmais. Aplinkui plyti pievos, krūmynai. Į vakarus už Daugyvenės upės įsikūręs Krivaičių kaimas, į rytus telkšo Klovainių III karjeras, į pietus – Klovainių I karjeras.